钦定古今图书集成/理学汇编/学行典/第213卷 > 刘经
## 钦定古今图书集成/理学汇编/学行典/第213卷 > 刘经

按《青州府志》：刘经，博兴人。性醇谨，一介不苟取。善事
二兄，同居无间言。后将析业，经不忍析，不得已，尽以
财让二兄。二兄后饶而经居约，意沾沾自得也。居常
课子与孙读，曰：“吾得此足矣。”会诏征耆年有德之士，
督院藩司檄交下，欲以经应，不就，乃致章服焉。邑大
夫迎养于庠，使三返始就养。其子孙多名士。